ร้านนี้อยุ่ติดกับมนต์นมสด ย่านนิมมานค่ะ
ที่จอดรถไม่มี อาศัยจอดข้างทาง หรือในซอย
ร้านตกแต่งน่ารัก พนักงานบริการดี  แนะนำรายละเอียดของแต่ละเมนูได้ดี
สาขานี้จะเน้นขนมไทยค่ะ และมีเครื่องดื่ม และเบเกอร์รี่
ครั้งนี้สั่ง St. honore thai tea บราวน์นี่ เอแคลร์ ทีรามิสุ และน้ำแตงโมปั่น

น้ำแตงโมปั่น สีน่ากิน รสชาติธรรมดา ไม่หวานเกินไป
เอแคลร์  โรยน้ำตาลไอซ์ซิ่งด้านบน ตัวครีมจืด แป้งนิ่ม ไม่หยาบค่ะ อันนี้เราเฉยๆ 
ทีรามิสุ ก็อร่อยดีค่ะ ไม่พิเศษอะไร
บราวน์นี่ แมคคาเดเมียร์ เราไม่ปลื้มเท่าไหร่ เนื้อมันแน่น ไม่หวานมาก รสชาติบอกไม่ถูก แต่ไม่อร่อย แต่วิปครีมอร่อยดีค่ะ ^_^ ช็อคโกแลตเคลือบด้านบน...ให้รสชาติเหมือนกินขนมช็อคโกแลตที่เป็นรูปลูกบอลอันละไม่กี่ตังค์ตอนเด็กๆอ่ะค่ะ 
St. honore thai tea พนักงานแนะนำว่าเป็นของ signature เลยจัดมา...ตัวนี้อร่อยดีค่ะ ได้รสชาไทยหอมๆ หวานกำลังดี ฐานด้านล่างคล้ายๆแป้งพายเลยค่ะ  ด้านบนถัดไปประกอบด้วยเอแคลร์ แผ่นน้ำตาล กรอบๆดีค่ะ และครีมรสชาไทย ประกอบกัน (ถ้าเข้าใจผิดก็ขออภัยนะคะ ) ตัวนี้อร่อยแต่ทานไม่เพลิน คือ ทานยากใช้ได้ ไม่เหมืนเค้ก มูส หรือพายที่ตักๆทานเพลินๆ ต้องใช้ความตั้งใจในการใช้มีดกับส้อมในระดับนึงเลย ฮ่าๆๆ 
ราคาถือว่าแพงนะ น้ำแตงโม 75 บาท St. honore 135 บาท ราคาแทบจะเท่ากับSt.honore ของดาราเทวี + vatละ เอแคลร์ชิ้นละ 65 บาท ทีรามิสุ  100 บาท  แล้วยิ่งถ้าเทียบกับสิ่งที่ได้รับและความประทับใจ...ถือว่าแพงมากๆๆๆ ถ้าราคานี้ ไปทานดาราเทวีดีกว่า แต่เราไม่ได้ชิมขนมไทยอันเลื่องชื่อนะ 
 เห็นร้านเขามีชื่อ มีแต่คนชม แต่เราเลยมาลองชิม...
แอบผิดหวัง มันคงไม่ค่อยถูกจริตเราน่ะ
 ใครผ่านผ่านมาก็ลองมาใช้บริการดูนะคะ